THRE โชว์ไตรมาส 2 กวาดกำไร 94.74 ลบ. โตสนั่น 3 เท่าตัว
THRE โชว์ไตรมาส 2 กวาดกำไร 94.74 ลบ. โตสนั่น 3 เท่าตัว จากปีก่อน 23.13 ลบ. ส่วน 6 เดือนแรกกำไร 87.14 ลบ. โต 38% จากปีก่อน 63.23 ลบ.
THRE โชว์ไตรมาส 2 กวาดกำไร 94.74 ลบ. โตสนั่น 3 เท่าตัว จากปีก่อน 23.13 ลบ. ส่วน 6 เดือนแรกกำไร 87.14 ลบ. โต 38% จากปีก่อน 63.23 ลบ.
13 ส.ค. 2563

บริษัท ไทยรับประกันภัยต่อ จำกัด (มหาชน) หรือ THRE รายงานผลการดำเนินงานประจำไตรมาส 2/63 สิ้นสุด ณ วันที่ 30 มิ.ย.2563 ดังนี้

โดยผลประกอบการไตรมาสดังกล่าวกำไรเพิ่มขึ้น เนื่องจากบริษัทเบี้ยประกันภัยต่อเมื่อเทียบกับไตรมาส 1/2563 เพิ่มขึ้นร้อยละ 15 และเบี้ยประกันภัยต่อสุทธิเพิ่มขึ้นร้อยละ 7 เนื่องจากการเติบโตของงานรับประกันภัยตามฤดูกาลและเมื่อเปรียบเทียบกับ ไตรมาส 2/2562 เบี้ยประกันภัยต่อลดลงร้อยละ 4 เนื่องจากเบี้ยประกันภัยต่อรับของโครงการระยะยาวทยอยลดลง แต่เบี้ยประกันภัยต่อสุทธิเพิ่มขึ้นร้อยละ 9 เนื่องจากเบี้ยประกันภัยใหม่ที่เติบโตขึ้นจากการขยายงานในกลุ่มประกันสุขภาพ
ในส่วนของผลการรับประกันภัยต่อพลิกเป็นกำไรในไตรมาสนี้จำนวน 27 ล้านบาท โดยมีผลการดำเนินงานที่ดีขึ้นร้อยละ 157 เมื่อเทียบกับไตรมาส 1/2563 และดีขึ้นร้อยละ 129 เมื่อเทียบกับไตรมาส 2/2562 เนื่องจากมีค่าใช้จ่ายสินไหมทดแทนลดลง และค่าใช้จ่ายในส่วนของโครงการระยะยาวทยอยลดลงอย่างต่อเนื่อง อีกทั้งผลการรับประกันภัยที่ขยายตัวในกลุ่มประกันสุขภาพที่มีการเติบโตและมีผลการดำเนินงานที่ดีขึ้น